खरौंधी(गढवा) : प्रखंड के चौरिया गांव में रविवार को ग्राम स्वास्थ्य एवं पोषण समिति द्वारा स्वच्छता अभियान चलाया गया । स्वच्छता अभियान को चौरिया गांव के पटेल चौक से शुरुआत किया गया । स्वच्छता अभियान में शामिल लोगों ने गांव में फैले कूडा करकट को झाडु लगाकर साफ किया । साथ ही लोगो को अपने आसपास साफ सफाई रखने के लिए लोगो को जागरूक किया । अभियान के संचालक उप प्रमुख गोरखनाथ चौधरी ने कहा गंदगी के कारण ही हमारे शरीर में भयंकर रोग हो जाते है । भयंकर रोगों से बचने के लिये हमें अपने आसपास की जगहों को साफ रखना होगा । इस अभियान में गांव के लोगो ने भरपूर सहयोग किया । साथ ही लोगो ने गांव को साफ रखने का संकल्प लिया । इस दौरान सहिया पुनिया देवी, सेविका दुर्गावती देवी, तेतरी देवी, प्रेमजीत पासवान, भोला साह, डॉ. अजय कुमार, रामपति बैठा सहित दर्जनों ग्रामीण उपस्थित थे.